钦定古今图书集成/理学汇编/文学典/第202卷 > 《见人咏韩舍人新律诗因有戏赠》元·稹
## 钦定古今图书集成/理学汇编/文学典/第202卷 > 《见人咏韩舍人新律诗因有戏赠》元·稹

喜闻韩古调，兼爱近诗篇。玉磬声声彻，金铃个个圆。
高疏明月下，细腻早春前。花态繁于绮，闺情软似绵。
轻新便妓唱，凝妙入僧禅。欲得人人伏，能教面面全。
延之苦拘检，摩诘好因缘。七字排居敬，千词敌乐天。
“殷勤闲太祝，好去老通川。莫漫裁章句，须饶紫禁仙。”